पानीपत। असंधरोड पर कॉटन वेस्ट फैक्ट्री में गांठ उठाते हुए श्रमिकों को ब्लैक कोबरा सांप दिखाई दिया। इसके बाद फैक्टी में भगदड़ मच गई। खतरनाक सांपों की श्रेणी में आने वाले कोबरा मिलने की सूचना फैक्ट्री संचालक गुरविंदर को दी। फिर सांप पकड़ने वाले सतीश फफड़ाना को बुलाया गया। पौन घंटे तक फैक्ट्री में सर्च अभियान चला। इस दौरान श्रमिक एक-तरफ से दूसरी तरफ दौड़ते रहे। मशक्कत के बाद कोबरा को पकड़कर रंगरूटी खेड़ा के जंगलों में छोड़ा गया।
फैक्ट्री संचालक गुलजार सिंह ने बताया कि फैक्ट्री में कोबरा सांप मिलने की सूचना मिली थी। यहां 100 के करीब महिला एवं पुरुष श्रमिक काम करते हैं। पहले भी फैक्ट्री में दो बार कोबरा मिल चुका है, क्योंकि आसपास खेत हैं और पुराना वेस्ट भी पड़ा है। बताया गया है कि कोबरा एशिया का सबसे जहरीला सांप होता है। उत्तर भारत में ब्लैक कोबरा ज्यादा मिलते हैं। दक्षिण भारत में ब्राउन कोबरा मिलते हैं। सर्दियों में यह सांप गर्म जगह की तलाश में रहते हैं। इसके चलते ही बाहरी क्षेत्र से औद्योगिक क्षेत्र में वेस्ट इत्यादि में छिप जाते हैं।
हरियाणा में 15 प्रजाति
दुनियामें सांप की 2600 प्रजाति हैं। स्नेक विशेषज्ञ सतीश फफड़ाना ने बताया कि भारत में सांप की 216 और हरियाणा में 15 प्रजाति मिलती हैं। वाइपर, कोबरा, कॉमन क्रेट सांप जहरीले होते हैं। मई, जून जुलाई में कॉमन क्रेट ज्यादा निकलते हैं और ये सोते व्यक्ति को काटते हैं। मई में धामिन यानी रैट स्नेक भी खेतों में ज्यादा पाया जाता है। चूहे को ज्यादा खाता है और बिना जहर का सांप होता है। इसे किसान मित्र सांप भी कहा जाता है। कोबरा रात के अंधेरे में ज्यादातर निकलता है। बरसात के मौसम में यह चूहे, गिरगिट, गिलहरी इत्यादि खाकर भोजन करता। सर्दियों में भोजन को पचाता है और धूप सेंकने के लिए बाहर निकलता है।
hin_Deva hin_Deva awa_Deva hin_Deva